**RAZPIS ZA TEKMOVANJE PAROV V LJUDSKIH PLESIH**

**Vabilo folklornim skupinam in plesnim parom**

**Medvode, 17. november 2018**

Akademska folklorna skupina France Marolt ŠOU v Ljubljani, društvo, v nadaljevanju organizator, vabi na peto tekmovanje parov v ljudskih plesih, ki poteka ob podpori Javnega sklada za kulturne dejavnosti Republike Slovenije.

# 1. Lokacija in termin tekmovanja

Tekmovanje bo potekalo v Medvodah, 17. novembra 2018. Lokacija tekmovanja je kulturni dom Medvode, Cesta ob Sori 13.

**2. Pravila tekmovanja**

* Odrske postavitve morajo biti postavljene za en par.
* Dolžina odrske postavitve ne sme presegati 3 minut.
* Plesi, ki se jih v koreografijah (po)ustvari, morajo izvirati iz slovenskega etničnega ozemlja in so lahko rekonstruirani, poljubno stilizirani ali se v izvedbi približujejo zapisu. Avtor koreografije lahko izbere poljubno število plesov.
* Glasbena spremljava v živo je zaželena, ni pa nujna. Število glasbenikov je največ 8.
* Folklorna kostumizacija tekmovalnega para in glasbenikov ni obvezna. Lahko je stilizirana, vendar smiselno, v skladu s celotno postavitvijo.
* Pevski vložki so dovoljeni, vendar morajo smiselno slediti postavitvi.

Tekmovanje bo potekalo v dveh delih:

* Kvalifikacijski del, kjer bodo tekmovali vsi prijavljeni pari. Po koncu prvega dela, bo strokovna žirija razglasila izvajalce, ki so se uvrstili v finalni del.
* Finalni del, kamor se bodo uvrstili najbolje ocenjeni pari v kvalifikacijah. Število parov v finalu je odvisno od presoje strokovne komisije. Po koncu finalnega dela bo sledila razglasitev zmagovalcev (prvo-, drugo- in tretjeuvrščeni par).

**3. Ocenjevanje in rezultati**

Tričlanska žirija bo ocenila tehnično vrednost in izvedbo plesnega spleta.

Kriteriji za ocenjevanje tehnične vrednosti:

* tehnična zahtevnost plesa (obvladovanje plesnega gibanja, raznovrstnost korakov in njihova kakovostna izvedba),
* zamisel plesa in zasnova (jasnost zamisli skozi ples in dinamična zasnova plesa z uvodom, razvojem in zaključkom),
* tehnika para (kakovost gibanja para kot celote).

Kriteriji za ocenjevanje izvedbe:

* izraznost in podajanje plesa (izraznost vsakega od partnerjev in para kot celote ter učinkovitost podajanja plesnega spleta),
* predstavitev plesa (vključno z oblačili ter kako par dojema in posledično uspešno predstavi plesni splet),
* splošen vtis (ali plesni splet deluje kot urejena, harmonična celota na ustrezno glasbeno spremljavo).

Končni rezultat bo seštevek obeh ocen v razmerju 40% za tehnično vrednost in 60% za izvedbo plesa.

**4. Nagrade**

Prvouvrščeni par prejme denarno nagrado v višini 200,00 EUR bruto, drugo- in tretjeuvrščeni par pa praktične nagrade sponzorjev tekmovanja. Nagrado izplača organizator tekmovanja prijavitelju. Če je prijavitelj društvo, se nagrada izplača na podlagi izstavljenega računa. Če je prijavitelj fizična oseba, se nagrada izplača na transakcijski račun. Akontacijo dohodnine odvede organizator.

**5. Prijave**

Na tekmovanje se lahko prijavijo člani folklornih skupin ali individualni plesni pari. Prijavitelj je lahko plesni par, folklorna skupina ali društvo. Posamezna folklorna skupina oz. društvo lahko

prijavi največ tri pare s tremi različnimi odrskimi postavitvami.

Tekmovalci morajo v letu 2018 dopolniti najmanj 16 let, kar dokažejo z osebnim dokumentom najkasneje 1 uro pred pričetkom tekmovanja. Starost prijavljenih godbenikov ni pomembna.

Vsi nastopajoči sodelujejo na lastno odgovornost – organizator bo poskrbel za stalno dežurstvo v prostoru za registracijo, ki bo lahko takoj kontaktiralo zdravniško pomoč.

Rok za prijavo je 15. oktober 2018 s priloženo prijavnico in kratkim opisom (do 40 besed) plesnega spleta. Prijavnina tekmovalnega para je 10 EUR, ki jo tekmovalci poravnajo ob prijavi na bančni račun SI56 0201 0025 3582 022, odprt pri NLB banka, d.d.

Organizator ne nosi nobenih stroškov sodelujočih tekmovalcev in njihovega spremstva.

Organizator bo pobiral simbolično vstopnino v znesku 3,00 EUR, ki velja za obe kvalifikacijsko in finalno prireditev.

Prijavnico je treba poslati po e-pošti (info@marolt.si) najpozneje do 15. 10. 2018.

Oddaja prijavnice pomeni, da se prijavitelj strinja z vsemi pogoji in kriteriji razpisa.

**6. Predviden urnik tekmovanja 17. novembra 2018**

Organizator bo natančnejši urnik po zaključku prijav sporočil prijavljenim na tekmovanje, prav tako pa bodo informacije objavljene na spletni strani JSKD.

Veselimo se, da se boste v čim večjem številu odzvali našemu vabilu in tako podprli že 5. tekmovanje parov v slovenskih ljudskih plesih.

Akademska folklorna skupina France Marolt ŠOU v Ljubljani, društvo
Nika Rožanc, predsednica

**PRIJAVA NA TEKMOVANJE PAROV V LJUDSKIH PLESIH**

**Medvode, 17. november 2018**

**PRIJAVNICA**

**(rok: 15.10. 2018)**

|  |
| --- |
| **Prijavitelj:** |
| **Naslov:** |
| **Kontaktna oseba:**  |
| **E-naslov:** | **Tel.:** | **Spletna stran:** |

**Prijavljamo naslednje tekmovalce / sodelujoče:**

|  |  |  |
| --- | --- | --- |
| **Ime** | **Priimek** | **Letnik rojstva** |
| **Tekmovalca v plesnem paru:** |
| 1. |  |  |
| 2. |  |  |
| **Godbeniki / glasbeniki (največ 8):** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |

|  |
| --- |
| **Kratek opis plesnega spleta (ne več kot 40 besed):**  |
| **Naslov koreografije:**  |
| **Avtor koreografije:** |
| **Avtor glasbene priredbe:**  |

|  |  |
| --- | --- |
| **Predstavnik prijavitelja:** | **Kraj in datum:** |
|  |  |
| (tiskano: ime in priimek) |  |

Akademska folklorna skupina France Marolt ŠOU v Ljubljani, društvo
Dunajska cesta 56

1000 Ljubljana